
Chiar fanii regimului lohannis spuneau răspicat în urmă cu vreo trei ani: "PNL și PSD, aceeași mizerie”. 
Probabil la gândul că o să vină Drulă cu ranga, ca să le arate românilor ce înseamnă o guvernare adevărată, 
sută la sută dedicată intereselor corporatiste. 

După ziua de ieri, nici un comentator din mass-media mainstream, nici un influensăr din grupul Mîndruţă & 
Asociaţii, nu își permit să folosească sintagma de mai sus. Este o altă conjunctură, un alt context geopolitic. 
Suntem amenințați de extremiști, iar la granița de est armata lui Putin așteaptă să treacă Prutul, potrivit lui CT 
Popescu. 

Mizeria alianței PSD+PNL=LOVE miroase, în mod straniu, a trandafiri. Nu-i mută nasul decât unuia ca llie 
Bolojan — devenit floare rară într-un partid liberal sută la sută subordonat intereselor externe. Cât despre 
alegători, cine se mai uită la principii, când buzunarele sună a gol? Hai să fie așa cum zice domnu' Marcel (să 


trăiţi!), numai să ne dea de mâncare. Să aveam ce pune pe masă și după comasatele din 9 iunie. 


Nicu și Marcel știu cel mai bine cum poate fi apărată România de "pericolul extremist”, care altfel risca să 
depășească cele 31 de procente ale PSD, alocate generos de ultimele sondaje. Faptul că lui Băsescu ”i se 


< 2) f Y in $ 32 ) 


Până și Adrian Nastase, tartotul negocierilor de aderare la UE, a ținut să iasă în evidenţă cu prilejul anunţului 
legat de comasare: "Se formează un fel de alianţă a binelui, împotriva unei alianţe a răului. Este vorba de un 
moment de înţelepciune”. Curat înțelepciune, coane Adrian! Toată lumea să meargă cu "Alianţa Binelui”, 
pentru că, după cum ştim, "binele întotdeauna învinge”. Să fie bine, ca să nu fie rău. 

Ce înseamnă acest ”bine”, de fapt? Înseamnă prezervarea puterii de către partidele mainstream aflate la 
cheremul intereselor străine. Înseamnă și mai multă slugărnicie, incompetență și jaf la drumul mare. 

Lui Nicu și lui Marcel le-a fost frică fără comasare. Le-a fost frică să meargă la alegerile europarlamentare ca 
să le spună cetăţenilor cum au servit-o credincios pe Ursula von der Leyen, fără să crâcnească. Fără să ridice 
vocea nici măcar atunci când bătaia de joc a fost maximă. Când românii au preluat milioanele de doze de 
vaccin băgate pe gât de potlogarii de la Bruxelles; când li s-a spus că austriecii trebuie înțeleși pentru că nu ne 
vor în Schengen; când li s-a explicat că aberantele politici Green Deal (și de gen) trebuie implementate 
indiferent de consecințe; când mărfurile de contrabandă din Ucraina au invadat economia românească și au 
falimentat afaceri; când au aflat că trebuie să strângă cureaua pentru că rachetele, tancurile și avioanele costă 
foarte mult, iar gazele americane sunt scumpe. Și așa mai departe. 

Listele PSD+PNL de la europarlamentare sunt GARANTATE de Ursula von der Leyen, care și-a depus 
candidatura pentru un nou mandat în fruntea Europei. Nici nu contează cine sunt viitorii europarlamentari ai 
Alianţei. Tot ceea ce trebuie să știe românii este că Ursula von der Leyen garantează pentru buna credinţă, 
verticalitatea și profesionalismul candidaţilor PSD-PNL. De altfel, liberalii lui Ciucă fac parte din grupul 
Partidului Popularilor Europeni, cel care o recomandă cu căldură pe actuala șefă a Comisiei Europene pentru 
un al doilea mandat. 

Dacă sunteţi convinşi că Ursula von der Leyen vă reprezintă interesele, atunci votaţi cu încredere candidații 
PSD-PNL. Dacă nu, arătaţi-le domnilor Ciucă și Ciolacu, la alegerile din 9 iunie, că România s-a săturat de 


statutul de colonie. Și a venit momentul să ridice capul din pământ. 

